SCI ผนึก“โกลด์อีลิทปารีส”ตั้งบ.ร่วมทุนใหม่ รุกธุรกิจขาย-เช่ามือถือ คาดแล้วเสร็จไตรมาส2/62
SCI ผนึก “โกลด์อีลิทปารีส" ตั้งบ.ร่วมทุนใหม่ รุกธุรกิจขาย-เช่ามือถือ คาดแล้วเสร็จไตรมาส 2/62
22 ม.ค. 2562

บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ที่ประชุมคณะกรรมการบริษัทเมื่อวานนี้ (21 ม.ค.) อนุมัติการเข้าร่วมลงทุนกับบริษัท โกลด์ อีลิท ปารีส (ประเทศไทย) จำกัด โดยจัดตั้งบริษัทใหม่ ด้วยทุนจดทะเบียน 20 ล้านบาท ซึ่งบริษัทจะลงทุนในสัดส่วน 49% คิดเป็นจำนวนเงินไม่เกิน 30 ล้านบาท และบริษัท โกลด์ อีลิท ปารีส (ประเทศไทย) จำกัด จะลงทุนในสัดส่วน 51%
สำหรับบริษัทจัดตั้งใหม่ดังกล่าว จะประกอบธุรกิจค้าและให้เช่า โทรศัพท์มือถือ รวมทั้งอะไหล่เกี่ยวกับมือถือโทรศัพท์ทุกชนิด โดยคณะกรมการบริษัทมอบอำนาจให้คณะกรรมการบริหาร และ/หรือบุคคลที่คณะกรรมการบริหารมอบหมายมีอำนาจดำเนินการใดอันจำเป็นหรือเกี่ยวเนื่องกับการจัดตั้งบริษัท และการลงทุนดังกล่าวได้ทุกประการ ซึ่งคาดว่าจะแล้วเสร็จภายในไตรมาส 2/62